Wojerecy (UH/SN). 9. oktobra 1989 je wjace hač 70 000 ludźi w Lipsku přećiwo diktaturje SED demonstrowało, štož bě rozsudny krok za politiski přewrót w NDR a skónčnje za znowazjednoćenje. Wot toho časa je 9. oktober jako „dźeń měrliweje rewolucije“ centralny termin dopomnjeća na tehdyše towaršnostne změny. Tež we Wojerecach po wobzamknjenju měšćanskeje rady wot lěta 2008 stajnje kónc oktobra w radnicy z najwšelakorišimi wustajeńcami na historiski podawk dopominaja. Minjenu wutoru je wyši měšćanosta Stefan Skora (CDU) dalšu přehladku wo temje wotewrěł.
szl_Latn